open-index/open-wikipedia-markdown huggingface dataset:
Julio Wais Sanmartín

**Julio Wais Sanmartín**, nado na Coruña o 28 de agosto de 1878 e finado en Madrid o 16 de abril de 1954, foi un avogado e político galego.

## Traxectoria 
Estudou dereito en Santiago e doutorouse en Madrid. Comezou a exercer a avogacía na súa cidade natal para trasladarse posteriormente a Madrid.

A carreira política iniciouna, na facción de Augusto González Besada, no Partido Conservador. Posteriormente pasouse á facción de Eduardo Dato. Ao morrer o deputado polo distrito electoral de Pontedeume José Lombardero, foi elixido deputado por este distrito en 1913 nunhas eleccións parciais. Continuou representando ao distrito en Cortes durante cinco lexislaturas ata 1923.

No seu labor parlamentario destacouse por loitar para que se rebaixasen os dereitos arancelarios do millo, moi prexudiciais para o labrego galego. Outras xestións súas son a concesión da carruaxe do correo para Ares e Mugardos, a construción da escola de Boebre, a reparación das igrexas de Centroña, Boebre e Ombre, a construción por parte do Estado do muro de contención da alameda de Raxoi en Pontedeume e os traballos para a transformación en pavillón escolar do edificio que ocupaba o hospital-asilo, tamén en Pontedeume. Por estas dúas últimas xestións, o concello de Pontedeume adicoulle unha rúa, a actual avenida da Coruña, en 1921.

Foi Director Xeral de Rexistros de Notarios (1917), Subsecretario do Ministerio de Gobernación (1920), Ministro de Graza e Xustiza do 7 de xullo ao 14 de agosto de (1921), Ministro de Economía Nacional do 3 de febreiro ao 20 de agosto de 1930 con Dámaso Berenguer, cesando neste ministerio para ocupar a carteira de Facenda ata o 18 de febreiro de 1931) co mesmo presidente.
miniatura|175px|Julio Wais Sanmartín no seu despacho en 1932.

## Notas 
## Véxase tamén 
### Ligazóns externas 
* Biografía  no artigo de Carlos de Castro Álvarez, Nombres ilustres en las calles, plazas y jardines de Pontedeume. Revista Cátedra nº 11 (2004).
* Ficha de Julio Wais na web do Congreso dos Deputados.
VEF Rīga

O **VEF Rīga** é un club profesional de baloncesto letón con sede na cidade de Riga, capital do país. Actualmente xoga na Latvijas Basketbola līga, a máxima categoría do baloncesto letón, na Liga do Báltico e na VTB United League.

## Véxase tamén 
### Ligazóns externas 
* Sitio web oficial
Esponxa de Menger

miniatura|dereita
A **esponxa de Menger**, ás veces chamada **cubo de Menger** é, en matemáticas, un conxunto fractal descrito por primeira vez en 1926 por Karl Menger mentres exploraba o concepto de dimensión topolóxica. Do mesmo xeito que a alfombra de Sierpinski constitúe unha xeneralización bidimensional do conxunto de Cantor, esta é unha xeneralización tridimensional de ambos os dous concpetos.

## Véxase tamén 
### Ligazóns externas 
* Menger sponge at Wolfram MathWorld 
* An interactive Menger sponge
Türk Telekom Arena

O **Türk Telekom Arena** é un estadio localizado no distrito de Şişli, ao norte de Istanbul, no estado de Turquía, no que xoga como local o Galatasaray SK. O recinto ten capacidade para acoller 52.652 persoas nas bancadas.

## Historia 
En 2006 foi inaugurado o novo estadio do Fenerbahce (máximo rival do Galatasaray), o Şükrü Saracoğlu Stadium, con capacidade para acoller mais de 50.000 seareiros. Aquela obra provocou que o Galatasaray sentise a necesidade de facer o mesmo que o seu rival, xa que no seu estadio, o Ali Sami Yen, só collían 23.477 persoas.

Nuns primeiros intres houbo propostas para derrubar o vello recinto e construír un novo estadio máis grande e moderno no mesmo sitio. Porén, viuse que esa opción non era posible, xa que non había espazo abondo. O 11 de maio de 2007 anunciouse o plan para construír un novo estadio en Şişli, o distrito financeiro máis importante da cidade e do país.

As obras remataron en 2010 e o estadio inaugurouse o 15 de xaneiro de 2011 nun encontro amigable fronte o Ajax Amsterdam que rematou sen goles.

## Características 
O estadio Turk Telekom Arena construíuse cun tellado que se pode poñer ou quitar mecanicamente segundo conveña, característica que o fai idóneo para eventos como concertos. O primeiro concerto que se celebrou neste recinto foi o de Bon Jovi o 8 de xullo de 2011.

As medidas do campo de xogo son 105 x 68 metros. Nas bancadas collen 52.652 persoas, con 213 palcos VIP. O estadio ten a súa propia estación de metro, e 3225 prazas de aparcadoiro.

O nome orixinal do estadio era Ali Sami Yen Spor Kompleksi, nome que aínda se emprega nos encontros pertencentes ás competicións da UEFA. Non obstante, no campionato turco o estadio recibe o nome Türk Telekom Arena por mor do acordo publicitario que asinaron o Galatasaray e a empresa turca de telecomunicacións Türk Telekom, un acordo por 10 anos e 10,25 millóns de dólares por ano.

## Véxase tamén 
### Ligazóns externas 
* Información sobre o estadio na páxina do Galatasaray SK
Beethoven's 5th

'''''Beethoven's 5th'''* é un filme estadounidense dirixido por Mark Griffiths que se estreou no 2003. Quinto filme da serie *Beethoven''.

## Sinopse 
Cando Sarah leva a Beethoven a pasar as vacacións de verano con tolo do seu tío Freddie nunha vella cidade mineira, o rebuldeiro cadelo "desenterra" a pista para atopar unha lendaria fortuna agochada. Entón todos queren ser o mellor amigo do can, momento no que o seu descubrimento desencadea unha frenética busca do tesouro entre o elenco de estraños personaxes que compoñen a cidade.

## Personaxes 
* Dave Thomas como Freddy Kablinski
* Faith Ford como Julie Dempsey
* Daveigh Chase como Sara Newton
* Tom Poston como John Giles / Selig
* Katherine Helmond como Crazy Cora Wilkens
* Sammy Kahn como Garrett
* Richard Riehle como Vaughn Carter
* Clint Howard como Owen Tuttle
* Kathy Griffin como Evie Kling
* John Larroquette como Alcalde Harold Herman
* Rodman Flender como Moe Selig
* Tina Illman como Rita Selig
* Tom Musgrave como Jim
* Joel Hurt Jones como Phil Dobson
* Elizabeth Warner como Mrs. Dobson
* Beethoven como J.S. Bark

## Véxase tamén 
### Ligazóns externas 
* Ficha na IMDb 
* Ficha en Filmaffinity
Beethoven's Big Break

'''''Beethoven's Big Break'''* é un filme estadounidense dirixido, producido e escrito por Mike Elliott que se estreou no 2008. Sexto filme da serie *Beethoven''. 

## Sinopse 
Nesta ocasión Eddie, un pai solteiro que é adestrador de animais deberá facerse cargo dun encantador San Bernardo que se fai famoso polo éxito do seu filme "audition". Porén, uns malvados artellan secuestrar ó can para pedir un rescate.

## Personaxes 
## Véxase tamén 
### Ligazóns externas 
* Ficha na IMDb 
* Ficha en Filmaffinity
10 Things I Hate About You (serie de televisión)

***10 Things I Hate About You*** foi unha serie de televisión estadounidense emitida na cadea ABC Family que comezou o 7 de xullo de 2009 a emitirse. A serie foi creada por Carter Covington e está baseada na película *homónima* de 1999. Tras ser emitidos os dez primeiros capítulos, o 11 de setembro anunciouse que se estaban gravando dez episodios máis.

O 29 de abril de 2010, o creador e produtor executivo Carter Covington, anunciou en Twitter que a serie fora cancelada polas malas audiencias obtidas na segunda parte da primeira temporada. O derradeiro episodio foi emitido o 24 de maio de 2010.

## Sinopse 
A serie trata das irmás Stratford, que se mudan a California para iniciar unha nova vida co seu pai. Kat é unha feminista que respecta as regras; mentres que a súa irmá Bianca quere chegar a ser a rapaza máis popular da escola. O Dr. Walter é un pai sobreprotector con ámbalas fillas. Na escola, Kat coñece a que será súa mellor amiga Mandella, unha rapaza solitaria á que lle gusta facer graffitis. Tamén coñece a Patrick, un mozo problemático do que se namora aínda que non o dea recoñecido. Bianca coñece a Cameron, que se converte no seu mellor compañeiro, enamorándose este dela desde o primeiro momento. Tamén intenta ser a mellor amiga de Chastity, a moza máis popular e a filla do superintendente do colexio.

## Elenco 
### Principais 
* Lindsey Shaw como Kat Stratford.
* Meaghan Jette Martin como Bianca Stratford.
* Larry Miller como Dr. Walter Stratford.
* Ethan Peck como Patrick Verona.
* Nicholas Braun como Cameron James.
* Dana Davis como Chastity Church.

### Secundarios 
* Chris Zylka como Joey Donner.
* Kyle Kaplan como Michael Bernstein.
* Ally Maki como Dawn.
* Jolene Purdy como Mandella.
* Suzy Nakamura como Principal Holland.
* Leslie Grossman como Ms. Darlene Tharpe.
* Barret Swatek como Ms. Somers.
* Jack Salvatore Jr. como Brad.
* Justin Lee como Charlie Woo.
* Cody McMains como Keith.
* Ashley Jackson como Tabitha Cook.
* Benjamin Stone como William "Blank" Blankenship.

## Notas
In extremis

***In extremis*** é unha locución latina de uso actual que significa "nos últimos momentos", "nas últimas". Aplícase a certas persoas e situacións, indicando que están a piques de morrer, desaparecer, finalizar etc.

Un exemplo é cando algunhas parellas contraen matrimonio *in extremis*, ao estar un deles a punto de morrer, polo cal as lexislacións permiten acelerar os trámites necesarios.

Está formada pola preposición *in* ("en") e o ablativo plural de *extremus, -a, -um* ("último").
Curtocircuíto (filme)

***Curtocircuíto*** (en ) é un filme estadounidense dirixido por John Badham.

Foi emitido na TVG o 4 de xaneiro de 1993.

## Sinopse 
Unha fábrica de robots constrúe, con fins pacíficos, un sofisticado modelo, pero os seus responsábeis deciden que pode servir tamén para a guerra. Durante a presentación do invento, un raio afecta ó número 5 que, a partir dese intre, deixa de ser unha máquina militar. O robot escapa e, na súa fuxida, atópase cunha rapaza que, tomándoo por un extraterrestre, lévao á súa casa.

## Personaxes 
* Ally Sheedy como Stephanie Speck
* Steve Guttenberg como Newton Crosby, PhD.
* Fisher Stevens como Ben Jabituya
* Austin Pendleton como Doutor Howard Marner
* G. W. Bailey como Capitán Skroeder
* Brian McNamara como Frank
* Tim Blaney como Número 5 (voz)
* Marvin J. McIntyre como Duke
* John Garber como Otis
* Penny Santon como Mrs. Cepeda
* Vernon Weddle como Xeneral Washburne
* Barbara Tarbuck como Senador Mills
* Tom Lawrence como Axudante de Howard Marner
* Fred Slyter como Norman
* Billy Ray Sharkey como Zack
* John Badham como o Cámara
* Robert Krantz como Xornalista
* Jan Speck como Xornalista
* Marquerite Happy como Camareira
* Howard Krick como Granxeiro
* Marjorie Card Hughes como Muller do Granxeiro
* Herb Smith como Garda da porta
* Jack Thompson como Convidado á festa
* William Striglos como Convidado á festa
* Mary Reckley como Convidado á festa
* Lisa McLean como Convidado á festa
* Eleanor C. Heutschy como Convidado á festa

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Extremo, Arcos de Valdevez

**Extremo** foi unha freguesía portuguesa do concello de Arcos de Valdevez, distrito de Viana do Castelo, de 8,33&nbsp;km² de superficie e 160 habitantes (no ano 2011). A súa densidade de poboación nese ano era de 19,2 hab/km².

No ano 2013, no ámbito dunha reforma administrativa nacional, foi fusionada coa freguesía de Portela, para formar unha nova freguesía denominada União das Freguesias de Portela e Extremo con sede en Portela.

## Notas 
## Véxase tamén
Evento extremo

No ámbito das ciencias da Terra denomínase **evento extremo** a un acontecemento que, pola súa magnitude, non se repite con frecuencia. Noutras palabras, é un evento que ten período de retorno elevado. Por exemplo: inundacións que se repiten cada 100 ou máis anos.
Edmond Rostand

**Edmond Eugène Alexis Rostand**, nado en Marsella o 1 de abril de 1868 e finado en París o 2 de decembro de 1918, foi un dramaturgo neorromántico francés.

## Traxectoria 
É famoso pola súa obra sobre a figura de Cyrano de Bergerac estreada en París en 1897 no Théâtre de la Renaissance. Esta obra tivo un importante éxito dende as súas primeiras representacións e perviviu como un clásico do teatro francés ata os nosos días. A obra de Rostand asóciase co neorromanticismo. As súas obras románticas proporcionaban unha alternativa ao teatro realista popular durante o final do século XIX.

## Véxase tamén 
### Ligazóns externas 
* Obras de Edmond Rostand no Proxecto Gutenberg
Aurelio Joaniquet Extremo

**Aurelio Joaniquet Extremo** nado en Forcat (concello hoxe integrado en Montanuy, na provincia de Huesca) en 1895 e finado en Barcelona en 1963, foi un periodista e político aragonés, que durante o franquismo ocupou os cargos de Conselleiro Nacional do Movemento e Procurador en Cortes.

## Traxectoria 
### Preguerra 
Como periodista, foi redactor xefe de *El Noticiero Universal* e secretario da Asociación da Prensa de Barcelona durante a presidencia de Eugeni d'Ors. Politicamente, de tendencia monárquica e conservadora, foi secretario da Unión Monárquica Nacional en Cataluña durante a Segunda República Española e membro da denominada *Peña Blanca*. En 1933 afíliase a Renovación Española, grupo que, polo *Decreto de Unificación* de 1937, se integra no *Movimiento Nacional*.

Durante este tempo foi secretario de Alfonso Sala y Argemí, conde de Egara, do que será o seu biógrafo. Durante a Guerra Civil española refúxiase na cidade de Burgos.

### Posguerra 
Durante a posguerra considérase como un dos máis destacados *cataláns de Franco*, ocupando o cargo de tenente de alcalde, baixo o mandato de Miquel Mateu Pla como alcalde de Barcelona. A súa adhesión á causa monárquica do conde de Barcelona suponlle a destitución dos seus cargos.

### Parlamentario 
Foi *Consejero Nacional del Movimiento* e *procurador en Cortes* por designación directa do Xefe do Estado, o ditador Francisco Franco, durante a I Lexislatura das Cortes Españolas (1943-1946).

O 2 de outubro de 1943 cesa no cargo de *Consejero Nacional*, en razón ao cal desempeñaba o cargo de procurador.

## Obras 
* *La reforma agrària a Catalunya. Defensa de la propietat rústica catalana i disposicions de caràcter agrari que deuen tenir-se en compte* (1933)
* *Calvo Sotelo. Una vida fecunda. Un ideario político. Una doctrina económica* (1939) 
* *Alfonso Sala Argemí, conde de Egara* (1955)
 
## Notas
Organisation armée secrète

A denominada **Organización Armada Secreta** (**OAS**) (*Organisation armée secrète* en francés) foi unha organización terrorista francesa de extrema dereita dirixida polo xeneral Raoul Salan, nada en 1961 tralo intento de golpe de Estado de Maurice Challe, André Zeller e Edmond Jouhaud.

## Historia
Inmediatamente posterior ao referendo que permitiu a autodeterminación alxeriana, a OAS foi un grupo terrorista armado que atentou contra institucións francesas alxerianas e asasinou a cidadáns europeos e árabes tanto en África como en Europa.

Nas súas filas contou cun elevado número de militantes conservadores, dereitistas e fascistas, recrutados principalmente en Orán e Alxer. Tralo fracaso dos seus plans contra Charles de Gaulle e o independentismo alxeriano, a maioría dos seus membros exiliáronse no sur de Francia. Canto aos seus dirixentes, moitos, como Pierre Lagaillarde, Jacques Soustelle, Jean Garden, Alin Sarrien ou Raoul Salan refuxiáronse en España.

Francia foi a partir dos 60 belixerante coa OAS, porén, recibiran moita colaboración da policía e do exército en Alxeria.

A partir dos acordos de Evian e de varios atentados en Francia, o estado francés creou un grupo especial de intelixencia para desarmar á OAS. En Alxeria coñecíaselles co alcume de *barbouzes* polas barbas postizas que empregaban.

## Véxase tamén
### Outros artigos
**The Day of the Jackal*

### Ligazóns externas
*Rémi Kauffer, Jean Monneret. Revista *Historia Thématique* N°76 Marzo-abril de 2002: ''La Face cachée de la guerre d'Algérie - L'OAS, OAS : les secrets d'une organisation clandestine''.
Tyrese Gibson

**Tyrese Darnell Gibson**, nado no barrio de Watts, nos Ánxeles (California) o 30 de decembro de 1978, é un actor, cantante de R&B, compositor, rapeiro, ex modelo e VJ de MTV estadounidense. Despois de lanzar varios álbums, pasou a facer filmes, con varios roles principais en películas de Hollywood.

## Traxectoria 
Debutou nos en cines no 2001, co filme *Baby Boy* dirixido por John Singleton. Participou nas bandas sonoras de *Waist Deep*, *2 Fast 2 Furious* e *Fast Five*.

## Discografía 
### Álbums 
* *Tyrese* (1998)
* *2000 Watts* (2001)
* *I Wanna Go There* (2002)
* *Alter Ego* (2006)
* *Open Invitation* (2011)

## Filmografía 
## Notas 
## Véxase tamén
Jamie Bell

**Andrew James Matfin "Jamie" Bell**, nado o 14 de marzo de 1986 en Billingham, Stockton-on-Tees, é un actor e bailarín inglés. É coñecido pola súa participación en filmes como *Billy Elliot* (2000), *King Kong* (2005), *Hallam Foe* (2007), *Jumper* (2008), *Defiance* (2008), *The Eagle* (2011) e *The Adventures of Tintin: Secret of the Unicorn* (2011).

## Filmografía 
[miniatura|dereita|Bell no [2007.]]

## Notas 
## Véxase tamén 
### Ligazóns externas 
* Focusfeatures.com
Xentiobiosa

miniatura|dereita|Xentiobiosa. 
miniatura|dereita|O glicósido amigdalina contén o disacárido xentiobiosa.

A **xentiobiosa** ou amigdalosa é un disacárido formado por dúas unidades de D-glicosa unidas por enlace O-glicosídico β(1→6) co nome sistemático 6-O-β-D-glicopiranosil-D-glicosa . É un sólido branco cristalino soluble en auga ou en metanol quente cunha masa de 342,30 g/mol.

Non se atopa como azucre libre, senón formando parte de glicósidos. A xentiobiosa forma parte da estrutura da crocina, o composto que lle dá cor ao azafrán. Forma parte tamén da estrutura da amigdalina, presente nas améndoas amargas, e nas sementes de moitas froitas con óso, como os pexegos. É un produto da caramelización da glicosa.

Son isómeros da xentiobiosa os seguintes azucres tamén formados por glicosas pero con diferente enlace glicosídico: trehalosa (con enlace α(1→1)α), maltosa (enlace α(1→4)), Isomaltosa (enlace α(1→6)), soforosa (enlace β(1→2)), e celobiosa (enlace β(1→4)).

## Notas
Frutos Saavedra Meneses

**Frutos Saavedra Meneses**, nado en Ferrol o 25 de outubro de 1823 e finado en Madrid o 23 de outubro de 1868, foi un político, científico e militar galego.

## Traxectoria 
Era fillo de Antonio Saavedra, facendado de Pontedeume e María Candelaria Meneses. Home de vasta cultura, viaxou por Francia, Alemaña, Bélxica, Países Baixos e Gran Bretaña.
### Militar 
En 1838 ingresou na Academia Militar de Segovia, da que chegou a ser profesor. Participou na guerra de África e chegou ao grao de coronel. Foi recompensado coa Cruz de San Fernando, nomeado comendador ordinario da Orde de Carlos III e cabaleiro da Orde de San Hermenexildo. Este traballo, novedoso e inédito no seu tempo, deulles ós dous científicos unha gran proxección internacional, como o demostra o feito de que fora traducido ó francés o traballo de ambos, *Experiencias verificadas con el aparato de bases*, sobre o uso do seu aparello. Foi membro tamén dalgunhas sociedades científicas estranxeiras coma a *Sociedade Xeográfica de París* e a *Sociedade Meteorolóxica de Francia*. En recoñecemento do seu labor pola comarca varios concellos puxéronlle o seu nome a unha rúa: o concello de Pontedeume dedicoulle unha rúa en 1911. Betanzos e Ares tamén conservan o nome do político en senllas rúas.

En outubro de 1864 visitou o distrito electoral que representaba. Procedente da Coruña a bordo do vapor "León", chegou a Pontedeume o 12 de outubro, inaugurando o novo peirao e sendo obxecto de homenaxes e agasallos. O día 19 partiu por mar cara a Ferrol no mesmo vapor que o trouxera, facendo escalas en Redes, Ares e Mugardos. É destacábel que o "León" foi o primeiro barco de vapor que atracou en Pontedeume, e que tamén neses días funcionou na vila por primeira vez a luz eléctrica, ao se instalar unha lámpada alimentada por unha batería de pilas.
miniatura|*Estudios de fortificación. Atrincheramientos de campaña*

## Obras 
A maioría dos seus traballos son do campo da Xeodesia, se ben escribiu tamén sobre temas militares. Destacan:
* *Memoria sobre la fabricación en distintos países de las armas de fuego portátiles*, en colaboración con Francisco Elorza (1846).
* *Curso de fortificación de campaña* (1851).
* *Descripción de algunos instrumentos de Geodesia y Topografía* (1853).
* *Apuntes para la historia de los sucesos de Julio de 1854*.
* *Progresos de la Geodesia* (1862).
* *Estudio de Fortificación* (1864), utilizado como libro de texto nas academias militares.
* *Base de Madridejos. Base Central da triangulación xeodésica de España* (1865).

## Notas 
## Véxase tamén 
### Bibliografía 
* 
* 
* 

### Ligazóns externas 
* 
* 
*
Isaiah Mustafa

**Isaiah Mustafa**, nado o 11 de febreiro de 1974 en Portland, Oregón, é un actor e exdeportista estadounidense.

## Filmografía 
## Véxase tamén
Lesa, Santa Mariña de Lesa, Coirós

**Lesa** é un lugar da parroquia dos Santa Mariña de Lesa no concello coruñés de Coirós na comarca de Betanzos. Tiña 29 habitantes no ano 2010 segundo datos do INE, dos cales 14 eran homes e 15 eran mulleres.

## Notas
## Lugares e parroquias
### Lugares de Santa Mariña de Lesa
### Parroquias de Coirós
Terra e Tempo

***Terra e Tempo*** é un periódico político, aparecido en 1965, o máis lonxevo de Galiza. Reflicte as diferentes fases polas que pasou o nacionalismo galego, e moi especialmente a UPG, neste período.

## Historia e características 
O número 1 de *Terra e Tempo* foi editado en 1965, dúas sinxelas pregas de papel. O seu carácter inicial, fundamentalmente teórico, corresponde cunha etapa de conformación dun espazo político e ideolóxico definido no que a consolidación dun núcleo militante relativamente reducido requiría clarificación e formación política. A expansión organizativa e a maior introdución social vanse plasmando ao longo de 1971 coa introdución de artigos sobre a conxuntura política, marcando o número de marzo de 1972 un primeiro punto de inflexión no carácter da publicación: ao lado de artigos de índole teórica e programática aparecen abundantes informacións sobre as principais loitas políticas e sociais do momento, con especial atención ao mundo do traballo. O sumario dese número constitúe un exemplo do rumbo político da UPG e dos seus esforzos por introducirse na clase obreira.

Os números dos anos 72-74 amosan o proceso de decantación como partido comunista, e os dos anos 75-77 reflicten intensos debates sobre estratexia e táctica políticas provocados polo fin da Ditadura e pola reforma política no Estado Español. Desde 1977 até 1981 regularizase a súa edición e difusión, consecuencia da intensa actividade pública da UPG como integrante, xunto coa AN-PG, da coalición político-electoral Bloque Nacional Popular Galego.

A aposta por unha ampla fronte nacionalista en Galiza, que se concretou en setembro de 1982 no Bloque Nacionalista Galego, levou a UPG a renunciar á actividade pública en beneficio do protagonismo político da nova organización. Neste contexto, *Terra e Tempo* espaza a súa periodicidade e retoma o carácter eminentemente teórico. A fins do ano 1995 inicia unha nova etapa na que deixa de ser órgano de expresión do Comité Central da UPG para converterse nunha *Revista de información, análise e interpretación*, aberta a calquera colaboración realizada desde unha óptica nacionalista e anti-imperialista: *Botamos en falta máis coñecimento e debate sobre o noso país, máis interpretacións sobre o noso próprio mundo (…) Traballos que alumien aspectos esenciais da nosa existéncia ou simplesmente reflexionen en voz alta sobre o que está a suceder e o que estamos a viver na Galiza e no mundo*

Desde xullo de 2004 edítase baixo a responsabilidade da Fundación Bautista Álvarez de estudos nacionalistas. e desde 2010 ten unha edición dixital

## Notas 
## Véxase tamén 
### Bibliografía 
* 
*
Os Estados e Imperios da Lúa

***Os Estados e Imperios da Lúa*** (en ; coñecida tamén como *Histoire comique des États et Empires de la Lune* e ás veces como *Voyage dans la Lune*) é unha narración iniciática en lingua francesa a cargo do autor Cyrano de Bergerac a propósito dunha viaxe imaxinaria á Lúa. Isto sérvelle ao escritor de pretexto para desenvolver unha sátira do seu tempo. Foi escrita aproximadamente en 1650 e publicada de forma póstuma dous anos despois da morte do autor, acontecida o 28 de xullo de 1655. A publicación correu de mans do seu amigo Henry Le Bret.

Foi traducida ó galego por Henrique Harguindey e foi publicada pola editorial Rinoceronte Editora no ano 2019.

## Notas 
## Véxase tamén 
### Ligazóns externas 
* [//fr.wikisource.org/wiki/L%E2%80%99Autre_monde_ou_les_%C3%A9tats_et_empires_de_la_Lune Texto orixinal]
Henry Simmons

**Henry Oswald Simmons, Jr.**, nado o 1 de xullo de 1970 en Stamford, Connecticut, é un actor de cinema e televisión estadounidense.

## Filmografía 
## Véxase tamén
Short Circuit 2

***Short Circuit 2*** é un filme estadounidense dirixido por Kenneth Johnson que se estreou en 1988. Secuela do filme *Curtocircuíto*.

## Sinopse 
O robot Número Cinco, máis coñecido como Johnny Cinco, sae moi animado en busca dun pouco de "input urbano", pero uns pandilleiros, un banqueiro cobizoso e unha banda de rateiros ven na súa inxenuidade un billete de alta tecnoloxía cara a unha vida resolta.

## Personaxes 
* Tim Blaney como a voz de Johnny 5
* Fisher Stevens como Ben Jahrvi
* Michael McKean como Fred Ritter
* Cynthia Gibb como Sandy Banatoni
* Jack Weston como Oscar Baldwin
* David Hemblen como Jones
* Don Lake como Manic Mike
* Ally Sheedy como Stephanie Speck

## Véxase tamén 
### Ligazóns externas 
* Ficha na IMDb 
* Ficha en Filmaffinity
Alborán

Con **Alborán** podemos referirnos a:

***Mar de Alborán**: mar comprendido entre Andalucía e o norte de África. 
***Illa de Alborán**: illa pertencente a Almería. 
***Batalla da Illa de Alborán**: batalla do século XVI.
Nova Galicia (Buenos Aires)

***Nova Galicia*** foi un semanario galego editado en Buenos Aires entre 1901 e 1951.

## Historia e características 
Apareceu o 6 de outubro de 1901 co título ***Nueva Galicia***, publicándose con este título polo menos oito números. Despois cambiou o título por ***Nova Galicia*** co subtítulo *Revista semanal para los gallegos en América* que logo cambiou por *Periódico independiente. Órgano de los gallegos en la América del Sur*, *Periódico semanal de los gallegos* e *Decano de la prensa gallega y el más popular de América*. Fundado e dirixido por Fortunato Cruces, Xan da Cañiza (Fortunato Cruces) aparecía como secretario da publicación.

Entre os redactores figuraron Benigno Teijeiro Martínez, Manuel Nóvoa Costoya, Alejandro Fernández e Arturo Angueira Lapido; Jesús Couto Fernández aparecía como correspondente en Galicia. Entre os seus colaboradores figurou Constantino Horta. Ocupouse da cultura galega a través de artigos sobre lingua, literatura, costumes, historia e música galegas e tratou novas da actualidade de Galicia. Cando apareceu Solidaridad Gallega en 1907, prestouse a coordinar os apoios dende Buenos Aires.

Entre os números 480 e 487 apareceu co título ***Nueva Galicia***. Cesou a súa publicación en 1940, pero volveu aparecer efemeramente co número 1.826 en xaneiro de 1951 na cuarta época da publicación.

## Notas 
## Véxase tamén 
### Bibliografía 
* 
* 
* 
### Outros artigos 
* Publicacións impresas da diáspora galega
### Ligazóns externas 
* 
*
Turanosa

A **turanosa** é un disacárido redutor formado por D-glicosa e L-frutosa unidas por enlace O-glicosídico α(1→3) . O seu nome sistemático é α-D-glicopiranosil-(1→3)-α-D-frutofuranosa. É un isómero da sacarosa que non se metaboliza nas plantas superiores, senón que se introduce na célula pola acción dos transportadores de sacarosa e actúa en procesos de sinalización celular . Ademais desta implicación na transducións de sinais, a D-(+)-turanosa pode ser tamén utilizada como fonte de carbono por moitos organismos, como numerosas especies de bacterias e fungos.

A turanosa é un azucre atopado tipicamente no mel, no que está presente en pequenas cantidades, de 0 ao 3 % segundo a orixe do mel . A cuantificación da turanosa no mel permite determinar se a un mel lle engadiron xarope de azucre .

A turanosa está presente como compoñente de certos oligosacáridos como a melecitosa. A hidrólise parcial da melecitosa rende unha mestura equimolecular de glicosa e turanosa.

O nome turanosa deriva da palabra *Turan* (Turquestán en lingua persa) coa terminación -osa propia dos azucres, debido á súa presenza en alimentos do Turquestán .

## Notas
Alolactosa

miniatura|dereita|Alolactosa.

A **alolactosa** é un disacárido formado por D-galactosa e D-glicosa unidas por enlace O-glicosídico β1-6 , polo que o seu nome sistemático é D-galactopiranosil (1→6)-D-glicosa . É similar á lactosa, pero esta ten enlaces β(1-4). Pode orixinarse pola transglicosilación ocasional da lactosa catalizada polo encima β-galactosidase.

A función biolóxica principal da alolactosa é a de ser un indutor do operón *lac* da bacteria *Escherichia coli* . A alolactosa actúa uníndose a unha subunidade do represor *lac* tetramérico , o cal, cando pode funcionar normalmente, reprime o funcionamento do operón uníndose ao operador *lac*, pero cando a lactosa se une a el sofre cambios conformacionais que reducen a súa afinidade co operador do operón, polo que se disocia do operador e non pode reprimir o operón. Esta ausencia de represor activo causada pola alolactosa fai que o operón poida transcribir os seus xenes, polo que a alolactosa funciona como un indutor do operón.

Un análogo non hidrolizable da alolactosa é o isopropil β-D-1-tiogalactopiranósido (IPTG), que se usa en bioloxía molecular para inducir o operón *lac*.

## Notas 
## Véxase tamén 
### Outros artigos 
* Operón lac

### Ligazóns externas 
* Illustration of function
Illa Grossa

A **Illa Grossa** (en castelán: **Columbrete Grande**) é a maior das Illas Columbretes, pertencentes ao municipio de Castelló de la Plana, en España, cunha superficie de 14 hectáreas. Dista uns 60 km da Costa do Azahar.

A illa está asociada a un proceso de rifting activo desde o Mioceno inferior, predominando os materiais basálticos. Está formada por varios cráteres encadeados; a forma resultante é unha sorte de media elipse de 1 km de diámetro de media que ten dúas elevacións principais ou outeiros unidos polos restos dun cráter. O círculo está parcialmente pechado por outros illotes como Mancolibre, La Senyoreta, el Mascarat e Trenca Timons. A enseada que queda no medio chámase *Porto Tofiño*. O monte máis alto, situado ao norte do illote, recibe o nome de *monte Colibrí*. Forma parte xunto con todo o arquipélago dun parque natural autonómico.
miniatura|left|Faro das Columbretes, o punto máis alto do arquipélago.
No século XIX prendeuse lume ao illote para acabar coas serpes e instalouse un faro a 67 metros de altitude, o punto máis alto do arquipélago, habitado por fareros ata 1975, data en que se automatiza. A partir de entón está deshabitada a excepción do persoal do servizo de vixilancia que establece a Generalitat Valenciana. As serpes eran propias das illas, xa que os seus nomes orixinais (*Ophiusa* ou *Columbraría*), déronllo os navegantes gregos e romanos por mor da abundancia dos réptiles. Durante algún tempo refuxiáronse na illa piratas e contrabandistas.

Varias empresas organizan visitas en barco á illa e inmersións de submarinismo.

## Fauna 
A illa é famosa por albegar unha numerosa poboación do lagarto de Columbretes (*Podarcis atrata*), o único vertebrado endémico da Comunidade Valenciana. Só nesta illa vivían ao acabar o ano 2006 uns 25.000 exemplares; aínda que actualmente discútese se esta especie é endémica de Columbretes, ao haberse achado exemplares de xenética moi parecida no norte e nordés da Península Ibérica.

Tamén garda exemplares de especies en perigo de extinción, como o falcón de Eleonor e a gaivota corsa.

## Notas
Alcazaba

[miniatura|220px|[Alcazaba de Málaga|Alcazaba de Málaga.]]

Unha ***alcazaba*** (do árabe qasaba, قصبة, 'cidadela') é unha construción ou recinto fortificado cuxa función é defender un lugar determinado e os seus contornos, albergando unha gornición que, con frecuencia, conformaba un pequeno barrio militar con vivendas e servizos. Xeralmente estaban asociadas a un castelo situado nun dos seus extremos, aínda que este era independente da propia alcazaba e do resto da cidade.

Alcazaba e castelo eran un sistema defensivo da clase dominante, tanto fronte aos inimigos externos como fronte ás sublevacións internas, asegurándose ademais unha resistencia prologada, mesmo no caso de caída da cidade que protexía. No al-Ándalus, entre os séculos VIII e XV, construíronse un gran número de alcazabas, como as de Alcalá la Real, Almería, Antequera, Badaxoz, Granada, Guadix, Loja, Lorca, Málaga, Mérida, Xaén, e moitos outros lugares.

## Notas 
## Véxase tamén
Kita-ku, Ōsaka

miniatura|Kita-ku na cidade de Osaca.
**Kita-ku** (北区, きたく) é un dos 24 barrios da cidade xaponesa de Osaca. O casco central deste barrio é Umeda, onde hai grandes almacéns e moitas tendas comerciais. Tamén moitas empresas xaponesas teñen oficinas neste barrio. Na illa de Nakanoshima está o concello de Osaca e a oficina do Banco do Xapón. Ten 10,33&nbsp;km² de superficie, unha poboación de 97.263 habitantes (2011) e unha densidade de poboación de 9.415 hab./km².

## Notas
El Carallot

**El Carallot** (en castelán: *El Bergantín*) é un illote rochoso mediterráneo, único destacable entre un grupo de dez rochas parte das illas Columbretes, situados ao suroeste da Illa Grossa. Pertence xunto co resto do arquipélago a Castelló de la Plana (España).

A súa altitude é escasa, e practicamente está baixo o mar, fóra da súa cheminea volcánica, que se eleva ata unha reducida altitude de 32 metros sobre o nivel do mar. Posúe ademais illotes de moi reducidas dimensións como Cerquero, Baleato e Churruca, á parte de escollos (pedazos de roca), que se teñen que sortear ao ir en embarcacións.

Está protexido mediante as figuras de parque natural e Zona de especial protección para as aves (ZEPA).

## Notas
Wesley Snipes

**Wesley Trent Snipes**, nado en Orlando (Florida) o 31 de xullo de 1962, é un actor e produtor estadounidense.

## Filmografía 
## Véxase tamén
La Ferrera

**La Ferrera** ou **Malaspina** é un dos illotes do arquipélago das Illas Columbretes, situado nas augas do mar Mediterráneo fronte á costa valenciana.

Xunto a outros illotes de moi reducidas dimensións como Espinosa, Bauzá e Navarrete, o illote atópase ao oeste da Illa Grossa, a máis grande do arquipélago, e o seu nome probablemente débese á súa cor similar ao óxido de ferro. Ao sur están La Foradada e El Carallot.
La Foradada

**La Foradada** ou **Ferrer** (en castelán: *La Horadada*) é un dos illotes do arquipélago das Illas Columbretes, situado nas augas do mar Mediterráneo fronte á costa valenciana.

Xunto a outros illotes de moi reducidas dimensións como Lobo (ou Foradadeta) e o illote Méndez Núñez, atópase ao suroeste da Illa Grossa, a máis grande do arquipélago, e o seu nome é debido a que presenta unha gran cavidade. Ao norte de La Foradada está a illa de La Ferrera, e ao sur, El Carallot.
Salvaterra do Extremo

**Salvaterra do Extremo** é unha freguesía portuguesa incluída no concello de Idanha-a-Nova.

## Datos básicos 
Ten unha extensión de 81,85&nbsp;km² e unha poboación de 203 habitantes (ano 2001), sendo ese ano a súa densidade de poboación 2,5 hab/km².

## Historia 
Salvaterra do Extremo é unha pequena vila de grande antigüidade, con orixes na prehistoria. Situada xunto a fronteira con España, parece ser que foi un reduto fortificado polos romanos, visigodos e árabes, para protexer as explotacións mineiras (de chumbo, estaño e ouro).

Coa independencia de Portugal Afonso Henríques mandou construír, sobre as ruínas das antigas fortificacións, un castelo, hoxe desaparecido. O rei Sancho II concedeulle un foro en 1229, facéndoa cabeza dun concello, coas freguesías de Monfortinho e a propia Salvaterra.

Tras as reformas administrativas acaecidas coa implantación do liberalismo, anexionáronselle as freguesías de Penha Garcia, Rosmaninhal, Segura e Zebreira. En cambio perdeu a de Monfortinho (a máis poboada), que pasou a pertencer ao concello de Idanha-a-Nova.

Existiu como concello até 1855, cando foi anexionada ao concello de Idanha-a-Nova.

## Véxase tamén 
### Outros artigos 
* Subdivisións de Portugal.
### Ligazóns externas 
* Web do Município de Idanha-a-Nova - Salvaterra de Extremo .
Estado de Oyo

**Oyo** é dos estados formantes da República Federal de Nixeria, no suroeste desta. Unha estimativa de 2005 apuntaba unha poboación de 6&nbsp;617&nbsp;720 habitantes, nunha área de 28.454&nbsp;km².

Foi creado o 3 de febreiro de 1976 tras a división da antiga Rexión do Oeste. O 27 de agosto de 1991, a parte leste do estado separouse do mesmo, formando Osun.

## Xeografía 
O Estado Oyo limita polo sur co Estado de Ogun, polo leste co Estado de Osun, polo norte co Estado Kwara, e polo oeste con Benín.

As principais cidades son: Ibadán, Ogbomosho, Oyo, Iseyin, Shaki Igboho, Kisi, Igbo-Ora, Okeho, Ileto e Lalupon.

## Divisións 
O Estado está dividido en 32 LGAs (*Local Governement Areas*, "Áreas de Goberno Local"): Afijo, Akinyele, Egbeda, Ibadan Central, Ibadan North-East, Ibadan South-West, Ibadan South-East, Ibarapa, Ido, Ifedapo, Ifeloju, Irepo, Iseyin, Kajola, Lagelu, Ogbomosho North, Ogbomosho South, Oyo West, Atiba, Atigbo, Saki East, Itesiwaju, Iwajowa, Ibarapa North, Iyamapo/Olorunsogo, Oluyole, Ogo-Oluwa, Surulere, Orelope, Orire, Oyo e Ona-Ara.

## Véxase tamén 
### Ligazóns externas 
* Páxina do Goberno do Estado Oyo
ČEZ Basketball Nymburk

O **ČEZ Basketball Nymburk** é un club profesional de baloncesto bohemio con sede na cidade de Nymburk, ao sur da República Checa. Actualmente xoga na Národní Basketbalová Liga, máxima categoría do baloncesto checo, e na VTB United League, liga composta polos mellores equipos da Europa Oriental. Foi o principal dominador do baloncesto checo durante a década do 2000 con sete ligas e seis copas, serie que continúa durante os anos 2010.

## Historia 
### Nomes 
* **SK Zeleznicari** (1939–1945)
* **Sokol** (1945–1950)
* **Lokomotiva** (1950–1998)
* **BK GA** (1998–2002)
* **BK ECM** (2002–2004)
* **ČEZ Basketball** (2004–presente)

### Xogadores destacados 
*  Pavel Beneš (2004–2008)
*  Maurice Whitfield (2002–2006)
*  Jiri Zidek (2003–2005)
*  Michael Meeks (2006–2007)
*  Goran Jagodnik (2008–2009)
*  Gintaras Einikis (2005-2006)
*  Darius Washington (2006–2007)
*  Robert Tomaszek (2008–2009)
*  Guillermo Díaz (2006–2007)
*  Mike Lenzly (2009–2013)
*  Thomas Massamba (2013–2014)
*  Justin Gray (2008–2009)
*  Adam Koch (2010–2011)
*  Blake Schilb (2007–2009)

## Palmarés 
**Liga da República Checa**
***Campións (12)**: 2004, 2005, 2006, 2007, 2008, 2009, 2010, 2011, 2012, 2013, 2014, 2015
**Copa da República Checa**
***Campións (11)**: 2004, 2005, 2007, 2008, 2009, 2010, 2011, 2012, 2013, 2014, 2015

## Véxase tamén 
### Ligazóns externas 
* Sitio web oficial *(en checo)*
Bandırma B.İ.K.

O **Bandırma Basketbol İhtisas Kulübü** foi un club profesional de baloncesto turco con sede na cidade de Bandırma. Ao finalizar a temporada 2019−20 o club anunciou a renuncia á súa praza na Basketbol Süper Ligi, máxima categoría do baloncesto turco, debido a problemas financeiros. O seu maior éxito foi o título de Copa obtido no ano 2017.

## Historia 
O club fundouse en 1994 polos traballadores da empresa cárnica *Banvit*, e até o ano 2001 xogou en competicións rexionais. Ao ano seguinte xogou na TBL2, a segunda competición do país, acabando no cuarto lugar do gurupo B. En 2004 alcanzan a primeira posición, ascendendo á TBL1.

Desde entón mantivéronse na máxima competición turca, xogando competicións europeas, conseguindo o seu maior logro en 2005, cando se clasificaron para a Final Four da FIBA Eurocup, perdendo en senifinales contra o que finalmente sería o campión, o CSU Asesoft Ploiesti de Romanía. O 1 de xuño de 2019, o Banvit cambiou o nome do equipo a Bandırma B.İ.K. Ao finalizar a temporada 2019−20, o 21 de agosto, o club anunciou a renuncia á súa praza na Basketbol Süper Ligi debido a problemas financeiros.

## Notas 
## Véxase tamén 
### Ligazóns externas 
* Sitio web oficial
Kwara

**Kwara** é un dos estados formantes da República Federal de Nixeria. A súa capital é a cidade de Ilorin.

Ten unha extensión de 36.825&nbsp;km2 e limita polo norte co estado de Níxer, polo leste co estado de Kogi, polo sur cos estados de Ekiti, Osun e Oyo e polo oeste coa Benín.

A poboación cífrase en 2&nbsp;702&nbsp;949 persoas (datos do censo do ano 2007), o que dá unha densidade demográfica de 73,4 habitantes por quilómetro cadrado.

Foi creado en 1967 como un dos 12 primeiros estados que substituíron a antiga subdivisión en rexións. Inicialmente coñecido como West Central State, o seu nome foi mudado polo de Kwara, palabra dun idioma local que alude ao Río Níxer. Nos anos seguintes, parte do seu territorio orixinal foi cedido para a creación de novos estados.

## Áreas de goberno local 
Este estado pode subdividirse en dezasete áreas de goberno local, a saber:
Correo de Galicia (Buenos Aires)

***Correo de Galicia*** foi un periódico galego editado en Buenos Aires entre 1898 e 1965.

## Historia e características 
Atravesou varias etapas:
* A primeira, fundado e dirixido por Fortunato Cruces, de periodicidade semanal, apareceu en 1898.
* A segunda, entre 1899 e 1900, dirixido por Juan González Montenegro, con Fortunato Cruces como secretario de redacción e Ángel Aguirre del Río como administrador.
* A terceira e máis coñecida, entre 1908 e 1945, fundado por José Ramón Lence e José Vázquez Romaguera, e dirixido por José Ramón Lence, con Vázquez Romaguera como administrador. Apareceu o 22 de marzo de 1908 co subtítulo *Órgano de la colectividad gallega en la República Argentina*.
miniatura|300px|Redacción, 1910.
Tratábase dunha publicación xeneralista e bilingüe, con predominio do castelán. Recollía as actividades das diferentes institucións de emigrantes e as novas acaecidas na colectividade galega no ámbito do Río da Prata. Asumiu posturas galeguistas e republicanas durante a ditadura de Primo de Rivera, ata tomar postura en 1936 a favor do bando nacional. En 1945 pasou a denominarse *Nuevo Correo* e foi dirixido por Braulio Díaz Sal. Máis adiante converteuse no *Faro de España*.

Entre os seus colaboradores destacaron Manuel Casás, Basilio Álvarez, Xavier Bóveda, Ramón María del Valle-Inclán, Aurelio Ribalta, Emilia Pardo Bazán, Eduardo Blanco Amor e Julio Camba.
* Unha cuarta etapa, na que reapareceu en 1965 dirixido por Perfecto López Romero.

## Véxase tamén 
### Bibliografía 
* 
* 

* 
### Outros artigos 
* Publicacións impresas da diáspora galega
### Ligazóns externas
Beira Interior Sur

A **Beira Interior Sur** (*Beira Interior Sul*, en portugués) é unha subrexión estatística portuguesa, parte da Rexión Centro e do Distrito de Castelo Branco.

Limita ao norte coa Cova da Beira e a Beira Interior Norte, ao leste con España, ao sur con España e o Alto Alentexo e ao oeste co Pinhal Interior Sur.

Ten unha superficie: 3738&nbsp;km², e unha poboación de 78&nbsp;127 habitantes (2001).

Comprende 4 concellos:

* Castelo Branco
* Idanha-a-Nova
* Penamacor
* Vila Velha de Ródão

Na actualidade, Castelo Branco é a única cidade desta subrexión.
Beira Interior (homónimos)

**Beira Interior** pode ser:

* Beira Interior (rexión) - Unha das rexións incluídas na Proposta das 7 Rexións para a Rexionalización de Portugal.
* Beira Interior - Antiga provincia portuguesa, resultante da unión da Beira Alta e a Beira Baixa.
* Beira Interior Norte - Subrexión estatística portuguesa, parte da Rexión Centro.
* Beira Interior Sur - Suberexión estatística portuguesa, parte da Rexión Centro.
D. B. Woodside

**David Bryan "D.B." Woodside**, nado o 25 de xullo de 1969 en Queens, Nova York, é un actor estadounidense.

## Filmografía 
### Cinema 
* 2000 : *Romeo ten que morrer* : Colin
* 2000 : *More Dogs Than Bones* : Truman

### Televisión 
* 1996-1997 : *Murder One* (18 episodios) : Aaron Mosely
* 1997 : *The Practice* (saison 2, episodio 8) : Aaron Wilton
* 2001 : *The Division* (7 episodios) : Daniel Reide
* 2002-2003 : *Buffy the Vampire Slayer* (14 episodios) : Robin Wood
* 2003 : *CSI: Miami* (tempada 1, episodio 12) : Cole Judson
* 2003-2007 : *24* (48 episodios) : Wayne Palmer
* 2004 : *CSI* (tempada 5, episodio 3) : Marlon Waylord
* 2004 : *JAG* (tempada 10, episodio 9) : Axente Rob Benton
* 2007 : ''Grey's Anatomy* (tempada 4, episodio 8) : Marcus Kane
* 2008 : *Numb3rs* (tempada 5, episodio 3) : Jonathan Schmidt
* 2009 : *Private Practice* (tempada 2, episodio 22) : Duncan
* 2009 : *HawthoRNe* (3 episodios) : David Gendler
* 2009 : *Castle* (tempada 2, episodio 10) : Lance Carlberg
* 2009 : *Monk* (tempada 8, episodios 15 e 16) : Doutor Matthew Shuler
* 2009 : *Lie to Me* (tempada 1, episodio 11)
* 2010 : *Hellcats'' (6 episodios) : Derrick Altman

## Véxase tamén
Beira Interior Norte

A **Beira Interior Norte** é unha subrexión estatística portuguesa, parte da Rexión Centro e do Distrito da Guarda.

Limita ao norte coa Subrexión de Douro, ao leste con España, ao sur con Beira Interior Sur e con Cova da Beira e ao oeste con Serra da Estrela e con Dão-Lafões.

Ten unha superficie de 4251&nbsp;km² e unha poboación de 108&nbsp;006 habitantes (estimación de 2009).

Comprende 9 concellos:

* Almeida
* Celorico da Beira
* Figueira de Castelo Rodrigo
* Guarda
* Manteigas
* Mêda
* Pinhel
* Sabugal
* Trancoso

Destes son cidades Guarda (capital de distrito), Pinhel, Trancoso, Mêda e Sabugal.

## Notas
Índice de envellecemento

O **índice de envellecemento** é a relación existente entre o número de persoas de idade e a poboación xuvenil.

Exprésase habitualmente en número de residentes con 65 ou máis anos por 100 residentes con menos de 15 anos.
1999 (o cómo generar incendios de nieve con una lupa enfocando a la luna)

***1999 (o cómo generar incendios de nieve con una lupa enfocando a la luna)*** é un álbum de estudio do grupo de música indie Love of Lesbian, de Barcelona, gravado coa produtora Music Bus, subsidiaria de Warner Music, e publicado no ano 2009. As catorce cancións deste álbum forman a historia dunha relación amorosa en distintas etapas. O título *1999* refírese ao no que o grupo publicou o seu primeiro traballo, que fora en inglés.

## Lista de cancións 
## Véxase tamén 
### Ligazón externa 
* Entrevista de Vicente Martín en experpento.es
Viaje de estudios

***Viaje de estudios*** é o álbum debut da banda Lori Meyers, lanzado en 2004 en España.

## Lista de cancións 
# "Viaje de estudios" - 3:56
# "Ya lo sabes" - 2:44
# "Tokio ya no nos quiere" - 4:14
# "Dos hombres con sombrero" - 4:19
# "Mujer esponja" - 3:54
# "Parapapa" - 4:35
# "De superhéroes" - 4:03
# "Canadá" -3:07
# "Ham'a'Cuckoo" - 3:51
# "Zona errónea" - 4:05
# "¿Dónde están mis maletas?" - 3:27

## Véxase tamén 
### Ligazóns externas 
* Páxina oficial de Lori Meyers
Correo de Galicia

***Correo de Galicia*** foi o nome de dous periódicos:

****Correo de Galicia***, periódico editado na Coruña en 1833.
****Correo de Galicia***, periódico editado en Buenos Aires entre 1898 e 1945.

## Véxase tamén
### Outros artigos
Praia Ornanda

A **praia Ornanda** (tamén coñecida como **Revolar** e popularmente **As Gaivotas**) é unha praia galega situada na parroquia de Miñortos, en Porto do Son. Ten unha lonxitude de 300 metros e unha anchura de 40 metros. Nun dos extremos da praia desemboca o rego Ornanda.

## Véxase tamén
### Ligazóns externas
*Datos da praia en turgalicia.es 
*Datos da praia en queplaya.es 
*Datos da praia en turispain.com